《李寅之招饮同登九江城 其八》
元代·方回

玄理本甚察，悟见独何鲜。请看小丙子，跪拜綵衣展。

荻芽荐鲊脯，缓醉味岂浅。鞭辔惯驰奔，戈铠觊息偃。

我归当复来，岂惮仆足茧。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。